Southern Railway of Vancouver Island

Southern Railway of Vancouver Island, tidligere Esquimalt and Nanaimo Railway, er en jernbane på Vancouver Island i Britisk Columbia, Canada. Den løper mellom Victoria og Courtenay, med en forgrening fra Parksville til Port Alberni. Banen er en av de to eneste gjenværende på Vancouver Island, og er 160 km lang. Banen eies av Island Corridor Foundation. Det opereres både gods- og persontog på banen; førstnevnte av VIA Rail en gang daglig tur/retur mellom Victoria og Courtenay. Forgreningen til Port Alberni er i dag stengt for kommersiell trafikk, men det kjører et museumsdamptog på denne delen av banen.

Byggingen av banen startet i 1883, og åpnet året etter til Wellington og til Victoria i 1888. Den ble utvidet til Port Alberni i 1911, til Lake Cowichan i 1912 og til Courtenay i 1914. Selv om konsesjonen krevde at banen skulle bygges nord til Campbell River, hindret første veredenskrig dette, og arbeidet ble aldre gjenopptatt etter krigen. I 1905 ble banen kjøpt av Canadian Pacific Railway (CP), som eide banen frem til 1999. Fra 1979 ble persontransporten, sammen med mesteparten av CPs annet persontransport, overført til den statlige VIA Rail. Driften av godttrafikken ble tatt over av RailAmerica i 1999, men i 2006 ble infrastrukturen overført til en stiftelse.

 Eksterne lenker 


Kategori:Jernbaneselskaper i Canada
Kategori:Etableringer i 1883
Kategori:1883 i Nord-Amerika